text: [{"text_idx": "#000001", "text": "Og ta\u00f0 er eisini r\u00e6ttiliga ivasamt, um hann ver\u00f0ur vi\u00f0 Wimbledon. Federer vil tryggja s\u00e6r, at kn\u00f8ini eru i\u0301 lagi, a\u0301\u00f0renn hann fer at kappast aftur."}, {"text_idx": "#000002", "text": "Roger Federer hevur bo\u00f0a\u00f0 fra\u0301, at hann fer ikki at teljast millum tey luttakandi, ta\u0301 Australian Open fer av bakkastokki 17. januar."}, {"text_idx": "#000003", "text": "Harumframt sigur Federer, at hann hev\u00f0i veri\u00f0 \u201do\u0301tru\u0301liga bilsin\u201d, um hann ver\u00f0ur kla\u0301rur til Wimbledon, sum ver\u00f0ur hildin i\u0301 mei ma\u0301na\u00f0i."}, {"text_idx": "#000004", "text": "40 a\u0301ra gamli Federer hevur vunni\u00f0 Wimbledon a\u0301tta fer\u00f0ir og Australian Open seks fer\u00f0ir, men hevur seinastu a\u0301rini veri\u00f0 illa pla\u0301ga\u00f0ur av ba\u0301\u00f0um kn\u00f8unum. Hetta hevur havt vi\u00f0 s\u00e6r, at hann var\u00f0 skor\u00f0in i\u0301 kn\u00f8ini tv\u00e6r fer\u00f0ir a\u0301 va\u0301ri i\u0301 2020."}, {"text_idx": "#000005", "text": "Federer koma aftur a\u0301 ATP tourin i\u0301 va\u0301r, ta\u0301 hann sp\u00e6ldi i\u0301 millum anna\u00f0 Wimbledon, men ma\u0301tti aftur a\u0301 skur\u00f0bonkin."}, {"text_idx": "#000006", "text": "Nu\u0301 er ta\u00f0 so greitt, kn\u00f8ini ver\u00f0a ikki kla\u0301r til Australian Open, og ta\u00f0 er sera ivasamt, um tey ver\u00f0a kla\u0301r til Wimbledon, sigur Eurosport."}, {"text_idx": "#000007", "text": "Vi\u00f0 sveisiskka Le Matin sigur Federer samb\u00e6rt Eurosport, at hann hevur kortini \u00e6tlanir um at royna seg einafer\u00f0 enn."}, {"text_idx": "#000008", "text": "- Mi\u0301n ambitio\u0301n er at vita, hvat eg kla\u0301ri eina seinastu fer\u00f0. Eg ynski eisini at siga farv\u00e6l a\u0301 mi\u0301n egna ha\u0301tt a\u0301 einum tennisv\u00f8lli. Ta\u00f0 er ti\u0301, at eg leggi dent a\u0301 rehabiliteringina, sigur Federer, sum av mongum ver\u00f0ur sky\u0301rdur at vera besti tennissp\u00e6lari i\u0301 s\u00f8guni."}, {"text_idx": "#000009", "text": "Federer er ikki tann einasti, i\u00f0 eftir \u00f8llum at d\u00f8ma loypir Australian Open um. Fyriskipararnir av Australian Open hava gj\u00f8rt greitt, at i\u0301 sambandi vi\u00f0 koronureglurnar i\u0301 statinum Victoria, skulu allir luttakarar i\u0301 Australian Open vera koppsettir fyri koronu."}, {"text_idx": "#000010", "text": "Novak Djokovic, sum liggur ovast a\u0301 ATP styrkilistanum, og sum hevur vunni\u00f0 Australian Open ikki f\u00e6rri enn ni\u0301ggju fer\u00f0ir, hevur gj\u00f8rt greitt, at hann vil ikki noy\u00f0ast at ver\u00f0a koppsettur fyri koronu, ho\u0301ast hann ikki hev\u00f0i vilja greitt fra\u0301, hv\u00f8rt hann i\u0301 grundini er koppsettur ella ei."}]